ലക്ഷ്മിനരസിംഹ റാവു യുനിസെഫ് സോഷ്യല് പോളിസി വിഭാഗം മേധാവി തിരുവനന്തപുരം: യുനിസെഫ് സോഷ്യല് പോളിസി വിഭാഗം മേധാവിയായി ലക്ഷ്മിനരസിംഹ റാവു കുഡ്ലിഗി ചുമതലയേറ്റു. യുനിസെഫിന്റെ കേരള, തമിഴ്നാട് വിഭാഗം പ്രവര്ത്തനങ്ങള്ക്ക് അദ്ദേഹം നേതൃത്വം നല്കും. സാന്പത്തിക വിദഗ്ധനായ ലക്ഷ്മിനരസിംഹ റാവു ധനകാര്യമാനേജ്മെന്റ്, ബജറ്റ് തയായാറാക്കലും നടപ്പാക്കലും, സാന്പത്തിക വികേന്ദ്രീകരണം തുടങ്ങിയ മേഖലകളിലെ 28 വര്ഷത്തെ പ്രവര്ത്തന മികവുമായാണ് യുനിസെഫില് എത്തുന്നത്. കേന്ദ്ര ഗവണ്മെന്റിലും 10 സംസ്ഥാന ഗവണ്മെന്റുകളിലുമായി 25 വകുപ്പുകള്ക്കൊപ്പം പ്രവര്ത്തിച്ച അദ്ദേഹം ഒന്നര പതിറ്റാണ്ടോളം സാന്പത്തിക ശാസ്ത്ര അധ്യാപകനായിരുന്നു. പ്രമുഖ കണ്സള്ട്ടിംഗ് സ്ഥാപനങ്ങളായ കെപിഎംജി, ഡെലോയിറ്റ്, ഏണസ്റ്റ് ആന്ഡ് യംഗ്, പിഡബ്ല്യുസി എന്നിവയില് ജോലി ചെയ്തു. ഭൂട്ടാന്, നേപ്പാള്, ഘാന, ബംഗ്ലാദേശ് എന്നീ രാജ്യങ്ങളിലെ ധനകാര്യ മന്ത്രാലയങ്ങളോടു ചേര്ന്നു പ്രവര്ത്തിച്ചു. ലോക ബാങ്ക്, എഡിബി, ഡിഎഫ്ഐഡി എന്നിവയുടെ ഫണ്ടില് പ്രവര്ത്തിക്കുന്ന വിവിധ പദ്ധതികളുടെ ഭാഗമായിരുന്നു.